cyanic-selkie/wikianc huggingface dataset:
รถบรรทุกน้ำดับเพลิงอเนกประสงค์
โดยทั่วไปแล้วรถบรรทุกน้ำดับเพลิงอเนกประสงค์จะสนับสนุนรถดับเพลิงและ/หรือรถบรรทุกเหมือนยานพาหนะทางอากาศในระหว่างเกิดเพลิงไหม้และเหตุการณ์วัสดุอันตราย รถบรรทุกน้ำดับเพลิงอเนกประสงค์บางคันมีอุปกรณ์ดับเพลิงและลูกเรือเหมือนกับรถดับเพลิง รถบรรทุกน้ำดับเพลิงอเนกประสงค์เหล่านี้สามารถทำงานได้ค่อนข้างอิสระ รถบรรทุกน้ำดับเพลิงอเนกประสงค์บางคันประสมประสานรถดับเพลิงและรถบรรทุกน้ำดับเพลิงอเนกประสงค์ หน่วยประเภทนี้อาจมีที่นั่งสำหรับนักผจญเพลิงสูงสุดหกคน, ถังเก็บน้ำมากกว่า 3,000 แกลลอน (ประมาณ 11,000 ลิตร) รวมถึงอุปกรณ์พื้นฐานสำหรับการดับเพลิงและกู้ภัย อาจพบองค์ประกอบนี้ ตัวอย่างเช่น ในชนบท ที่ซึ่งมีรถดับเพลิง (พร้อมอุปกรณ์กู้ภัย) และรถบรรทุกน้ำดับเพลิงอเนกประสงค์ที่ได้รับการสนับสนุนจากหน่วยรถดับเพลิง/รถบรรทุกน้ำดับเพลิงอเนกประสงค์ในอัคคีภัยหรืออุบัติเหตุที่ทับซ้อนกัน รถบรรทุกน้ำดับเพลิงอเนกประสงค์ในป่าจำนวนมากติดตั้งหัวฉีดควบคุมจากระยะไกลบนกันชนหน้าเพื่อให้พวกเขาขับรถไปข้าง ๆ กองไฟหรือบริเวณที่มีการระอุ รถบรรทุกน้ำดับเพลิงอเนกประสงค์ขนาดเล็กมากบางครั้งใช้ในไฟป่า ตัวอย่างเช่น แท็งก์น้ำขนาดเล็กความจุ 265 แกลลอน (1,000 ลิตร) สามารถขนย้ายได้โดยยานพาหนะวิบากเพื่อดับส่วนที่คุกรุ่นบนพื้นผิวขรุขระ
โดยทั่วไปแล้วรถบรรทุกน้ำดับเพลิงอเนกประสงค์บรรทุกอุปกรณ์ดับเพลิงบางอย่าง มีมาตรฐานประจำชาติที่หลากหลาย และคำแนะนำเกี่ยวกับอุปกรณ์ที่จะบรรทุกบนรถบรรทุกน้ำดับเพลิงอเนกประสงค์ รถบรรทุกน้ำดับเพลิงอเนกประสงค์บางคันอาจมีท่อยางหลายชนิด และหัวฉีดสเปรย์สำหรับใช้ในป่า, อาคาร หรืออัคคีภัยในโรงงานอุตสาหกรรม รวมถึงถังเก็บน้ำแบบพกพา นอกจากนี้ เครื่องมือเช่น ขวาน, ไฟฉาย, ถังดับเพลิงเคมีแห้งแบบพกพา, ถังดับเพลิงชนิดน้ำ, เครื่องช่วยหายใจชนิดถังติดตัว (SCBA), ชุดปฐมพยาบาล, อะแดปเตอร์ และประแจขันหัวจ่ายน้ำดับเพลิง สามารถนำมาใช้ได้ตามต้องการ
รถบรรทุกน้ำดับเพลิงอเนกประสงค์บางคันยังบรรทุกสารที่ทำให้เกิดโฟม และผงหรือแก๊สดับเพลิง บางครั้งวัสดุเหล่านี้จะได้รับการบรรทุกในปริมาณมากขึ้นเฉพาะด้าน โดยแยกหน่วย เช่น รถบรรทุกท่อยาง, รถบรรทุกผง, รถบรรทุกถังดับเพลิงชนิดแก๊สคาร์บอนไดออกไซด์ เป็นต้น ส่วนรถดับเพลิงอากาศยานเฉพาะใช้ที่ท่าอากาศยานเพื่อบรรทุกน้ำและสารที่ทำให้เกิดโฟมจำนวนมาก
รถบรรทุกน้ำดับเพลิงอเนกประสงค์ของออสเตรเลียสามารถแบ่งประเภทจากรถดับเพลิงมาตรฐาน (ปกติเรียกว่าแทงเกอร์) ด้วยความจุที่มากกว่าปกติ จนถึงรถบรรทุกน้ำดับเพลิงอเนกประสงค์ (ปกติเรียกว่าบัลค์วอเทอร์แคเรียร์) พร้อมอุปกรณ์พิเศษ เช่น หัวฉีดมอนิเตอร์ประจำที่ และหัวฉีดโฟมแบบพุ่งไกล หลายพื้นที่ยังเป็นเจ้าของรถบรรทุกน้ำมันกึ่งพ่วงดัดแปลง ที่สามารถเก็บน้ำมันปิโตร, โฟม หรือสารหน่วงอื่น ๆ ได้หลายพันลิตร สิ่งเหล่านี้มักถูกใช้ในสถานการณ์ตถุอันตรายที่รุนแรง เช่น ไฟไหม้โรงกลั่นน้ำมันหรืออุบัติเหตุรถบรรทุกน้ำมัน ในกรณีที่ต้องการน้ำปริมาณมากและต่อเนื่อง
มหกรรมพืชสวนโลกเฉลิมพระเกียรติฯ ราชพฤกษ์ 2554
มหกรรมพืชสวนโลกเฉลิมพระเกียรติฯ ราชพฤกษ์ 2554 (:The International Horticultural Exposition: Royal Flora Ratchaphruek 2011) หรือเรียกย่อๆว่า ราชพฤกษ์ 2554 เป็นงานมหกรรมจัดแสดงด้านพืชสวนกลางแจ้ง กำหนดเดิมจัดขึ้นระหว่างวันที่ 9 พฤศจิกายน 2554 – 15 มีนาคม 2555 แต่เนื่องจากสถานการณ์ความไม่พร้อมด้านการก่อสร้างประกอบกับปัญหาอุทกภัยครั้งใหญ่ในภาคกลาง รัฐบาลจึงเลื่อนวันจัดงาน ไปเป็นวันที่ 14 ธันวาคม พ.ศ. 2554 - 14 เมษายน พ.ศ. 2555 แทน รวม 92 วัน โดยสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินพิธีเปิดอย่างเป็นทางการ ในวันที่ 15 มกราคม พ.ศ. 2555 ณ อุทยานหลวงราชพฤกษ์ ตำบลแม่เหียะ อำเภอเมืองเชียงใหม่ จังหวัดเชียงใหม่ บนเนื้อที่ 470 ไร่ ในนามของรัฐบาลไทย โดยกระทรวงเกษตรและสหกรณ์ กรมวิชาการเกษตร และสมาคมพืชสวนแห่งประเทศไทย ภายใต้การสนับสนุนของสมาพันธ์ดอกไม้โลก (WFC) และสมาคมพืชสวนระหว่างประเทศ (ISHS) ละสมาคมพืชสวนระหว่างประเทศ (ISHS) และการรับรองมาตรฐานมหกรรมระดับโลก ระดับ A2/B1 การจัดงานจาก สมาคมพืชสวนระหว่างประเทศ (AIPH)
วัตถุประสงค์
วัตถุประสงค์ของงาน เพื่อเฉลิมพระเกียรติฯ 3 วโรกาสสำคัญของคนไทย อันได้แก่
นอกจากนั้นแล้ว ยังเป็นการแสดงศักยภาพให้นานาประเทศได้ทราบถึงความสามารถของคนไทยด้านการเกษตร เผยแพร่ความรู้ และเทคโนโลยีด้านพืชสวนให้แก่ประชาชนในสาขาอาชีพต่างๆ แลกเปลี่ยนความคิดเห็น และบูรณาการด้านพืชสวนระหว่างประเทศ อีกทั้งเพื่อส่งเสริมความร่วมมือด้านเศรษฐกิจ สังคม วัฒนธรรม และการท่องเที่ยว อันเป็นกระตุ้นเศรษฐกิจของประเทศ
ตุ๊กตาสัญลักษณ์ของงาน
ตุ๊กตาสัญลักษณ์ของงาน (mascots) มีอยู่ 5 ตัวคือ
ประเทศที่เข้าร่วมงาน
งานมหกรรมครั้งนี้มีประเทศที่เข้าร่วมจัดสวนนานาชาติในอาคารและนอกอาคารเพิ่มขึ้นจากงานมหกรรมพืชสวนโลกเมื่อปี 2549 3 ประเทศ (ปากีสถาน เกาหลีใต้ ไต้หวัน) รวมเป็น 27 สวน จาก 26 ประเทศ  ได้แก่ บังกลาเทศ เบลเยียม จีน กัมพูชา อิหร่าน ญี่ปุ่น เคนยา ลาว มอริเตเนีย โมร็อกโก เนปาล เนเธอร์แลนด์ แอฟริกาใต้ ซูดาน ตุรกี เวียดนาม สเปน อินโดนีเชีย อินเดีย มาเลเซีย ภูฏาน กาตาร์ ปากีสถาน เกาหลีใต้ และไต้หวัน ทั้งนี้ทางประเทศญี่ปุ่นมีการจัดแสดง 2 สวน คือสวนชาติญี่ปุ่น และสวนคันไซ (เป็นการร่วมกันระหว่างจังหวัดเกียวโตะ โอซากา และเฮียวโงะ)
วิทยาลัยเกษตรและเทคโนโลยีพัทลุง สถาบันการอาชีวศึกษาเกษตรภาคใต้
ประวัติ
วิทยาลัยเกษตรและเทคโนโลยีพัทลุง แรกเริ่มก่อตั้งเป็น โรงเรียนเกษตรกรรม จังหวัดพัทลุง เมื่อวันที่ 1 เมษายน พ.ศ. 2516 ต่อมา  15  พฤษภาคม พ.ศ. 2522 ยกฐานะเป็นวิทยาลัยเกษตรกรรมพัทลุง สังกัด กองวิทยาลัยเกษตรกรรม  กรมอาชีวศึกษา กระทรวงศึกษาธิการ ได้เปิดสอนหลักสูตร ปวท. และ ปวช.พิเศษ ตามโครงการ อศ.กช. พุทธศักราช 2527
วันที่ 16 พฤษภาคม พ.ศ. 2537 ประกาศเป็นวิทยาลัยชุมชนชื่อ วิทยาลัยชุมชนควนกุฎ วิทยาลัยฯ เปิดสอนหลักสูตร ปวช. สาขาวิชาพาณิชยการ
และช่างยนต์ หลักสูตร 3 ปี
วันที่ 26 กันยายน พ.ศ. 2539 เปลี่ยนชื่อเป็นวิทยาลัยเกษตรและเทคโนโลยีพัทลุง ตามประกาศของกระทรวงศึกษาธิการ โดยมีพื้นที่ทั้งหมด 1,967 ไร่  2 งาน 7 ตารางวา พื้นที่ส่วนใหญ่เป็นที่ราบลุ่มเหมาะแก่การทำนา พื้นที่บางส่วนได้รับ  การปรับปรุงเพื่อทำการปลูกพืชไร่   พืชสวนและทุ่งหญ้าเลี้ยงสัตว์   (เดิมพื้นที่ทั้งหมดของวิทยาลัย คือ  2,011 ไร่ 3 งาน 23 ตารางวา  ในปี 2552 กรมธนารักษ์ได้อนุญาตให้ กรมชลประทาน โดยสำนักชลประทานที่ 16  ใช้พื้นที่ (ที่ราชพัสดุแปลงหมายเลขทะเบียนที่ พท. 239 (บางส่วน))  เนื้อที่ 44-1-16 ไร่ ทำการก่อสร้างโครงการพัฒนาแหล่งน้ำและบรรเทาอุทกภัยเมืองพัทลุง (โครงการคลองลำเบ็ด))
ปัจจุบันเป็นส่วนงานหนึ่งของ สถาบันการอาชีวศึกษาเกษตรภาคใต้ และได้เปิดทำการสอนหลักสูตรปริญญาตรี เมื่อปีการศึกษา 2557
เปิดสอน
ปัจจุบันทำการเรียนการสอน ดังนี้
หลักสูตรประกาศนียบีตรวิชาชีพชั้นสูง
รับนักเรียนจบ ม.6 หรือ ปวช. เรียนต่อ 2 ปี
หลักสูตรปริญญาตรี (ต่อเนื่อง)
รับนักศึกษาจบปวส. พืชศาสตร์
วลาดที่ 3 นักเสียบ
วลาดที่ 3 เจ้าชายแห่งวาลาเคีย (ค.ศ. 1431–1476/7) หรือที่รู้จักโดยสกุล แดรกคิวลา พระองค์ทรงได้รับสมัญญาหลังสิ้นพระชนม์ว่า วลาดนักเสียบ (Vlad the Impaler; Vlad Țepeș) และทรงเป็นเจ้า (Voivode) ครองวาลาเคีย 3 สมัย ส่วนใหญ่ระหว่าง ค.ศ. 1456 ถึง 1462 ซึ่งตรงกับช่วงที่ออตโตมันเริ่มพิชิตดินแดนคาบสมุทรบอลข่าน วลาดที่ 2 ดรากูล (Vlad II Dracul) พระราชบิดา ทรงเป็นสมาชิกสมาคมมังกร (Order of the Dragon) ซึ่งตั้งขึ้นเพื่อพิทักษ์ศาสนาคริสต์ในยุโรปตะวันออก วลาดที่ 3 ทรงเป็นที่เคารพในฐานะวีรบุรุษพื้นบ้านในประเทศโรมาเนียตลอดจนส่วนอื่นของทวีปยุโรปสำหรับการพิทักษ์ประชากรโรมาเนียทั้งใต้และเหนือแม่น้ำดานูบ สามัญชนและอภิชนชาวโรมาเนียและบัลแกเรียที่ยังเหลืออยู่จำนวนมากย้ายมาเหนือแม่น้ำดานูบสู่วาลาเคีย โดยรับรองความเป็นผู้นำของพระองค์และตั้งถิ่นฐานอยู่ที่นั้นหลังการตีโฉบฉวยต่อออตโตมันของพระองค์
การเสียบ (impalement) ข้าศึกของพระองค์เป็นส่วนหนึ่งของชื่อเสียงของพระองค์ในประวัติศาสตร์ ตลอดพระชนม์ชีพ ชื่อเสียงของพระองค์ในด้านความโหดร้ายเกินขีดแพร่ไปต่างด้าว ทั้งเยอรมนีและที่อื่นในทวีปยุโรป ชื่อแวมไพร์ เคานต์แดรกคูลา (Count Dracula) ในนวนิยายแดรกคูลา ของบราม สโตกเกอร์ ใน ค.ศ. 1897 ได้แรงบันดาลใจจากสกุลของวลาด
ประวัติ
วลาด เซเปช มีพระนามอื่น คือ วลาดิสลาฟ ดรากูลา เป็นพระโอรสของ วลาด ที่ 2 ดรากูล ซึ่งพระราชบิดานั้นได้รับตรากล้าหาญ Order of the Dragon จาก พระจักรพรรดิซิกิสมุนด์
ในวัยเยาว์ พระองค์และพระอนุชา ราดู ผู้รูปงาม (Radu Cel Frumos) ถูกส่งไปเป็นตัวประกันภายใต้จักรวรรดิออตโตมันในฐานะประเทศราช ต่อมาเมื่อพระราชบิดาของพระองค์คือ วลาดที่ 2 และพระเชษฐา มีร์ชาที่ 2 (Mircea II) ถูกพวกขุนนางภายใต้สังกัดฮังการีปลงพระชนม์ใน ค.ศ. 1447 จักรวรรดิออตโตมันจึงพยายามกำจัดอิทธิพลของฮังการีโดยการส่งกองทัพมายึดวาลาเคีย และตั้งวลาดที่ 3 ในวัย 17 พรรษา เป็นเจ้าชายผู้ครองรัฐภายใต้อาณัติแห่งจักรวรรดิออตโตมัน แต่วลาดที่ 3 ก็ต้องเสียบัลลังก์
ฮุนยาดี ยานอช (Hunyadi János) ผู้สำเร็จราชการของฮังการี นำทัพเข้าพิชิตวาลาเคีย วลาดจึงเสด็จหนีไปประทับอยู่ที่มอลดาเวียกับ บกดานที่ 2 (Bogdan II) เจ้าชายแห่งมอลดาเวีย ซึ่งมีศักดิ์เป็นลุง ภายหลังบ็อกดานถูกลอบสังหารจากสงครามกลางเมือง วลาดจึงเสด็จหนีไปฮังการี ด้วยความที่ฮุนยาดีประทับใจในความรู้ความสามารถของวลาด และรู้ว่าวลาดมีความเกลียดชังต่อสุลต่านพระองค์ใหม่คือ สุลต่านเมห์เหม็ดที่ 2 ฮุนยาดีจึงตั้งวลาดให้เป็นที่ปรึกษา หลังฮุนยาดีถึงแก่อสัญกรรม วลาดได้นำกำลังเข้ายึดวาลาเคียจาก วลาดิสลาฟที่ 2 (Vladislav II) และขึ้นครองบัลลังก์
ค.ศ. 1459 สุลต่านเมห์เหม็ดที่ 2 ได้ส่งทูตมาเรียกร้องบรรณาการจากวาลาเคีย วลาดปฏิเสธจะจ่ายบรรณาการ และสังหารทูตโดยการตอกตะปูกับผ้าโพกหัวให้ติดกับศีรษะ สุลต่านทรงพิโรธ และส่งทหารเข้าโจมตีวาลาเคียในปี ค.ศ. 1462 ซึ่งวลาดได้รบแบบกองโจรและประสบความสำเร็จหลายครั้ง โดยครั้งที่สำคัญที่สุดคือการลอบโจมตีในกลางดึกที่ตรือโกวิชเต้ ซึ่งส่งผลให้ออตโตมานสูญเสียกำลังพลไปเป็นจำนวนมาก อย่างไรก็ตามในภายหลังวลาดต้องพ่ายแพ้เพราะมีขุนนางไส้ศึกแปรพักตร์ ออตโตมานจึงสามารถเข้าพิชิตวาลาเคีย และตั้ง ราดู ผู้รูปงาม (Radu Cel Frumos) พระอนุชาของวลาด ซึ่งเป็นชาวมุสลิมและมีใจฝักใฝ่ต่อออตโตมัน ขึ้นบัลลังก์เป็นเจ้าชายแห่งวาลาเคีย วลาดเสด็จหนีไปขอความช่วยเหลือจากพันธมิตรของพระองค์คือฮังการี แต่แทนที่จะได้รับความช่วยเหลือ พระองค์กลับถูกจับกุมตัวโดย พระเจ้ามะติอัช (Corvin Mátyás) ซึ่งเป็นพระโอรสของฮุนยาดี ยานอช และเป็นพระมหากษัตริย์ฮังการี โดยสาเหตุของการจับกุมอาจเป็นไปได้ว่าพระเจ้ามะติอัชทรงไม่ประสงค์จะเปิดศึกกับออตโตมาน เนื่องจากพระองค์ทรงกำลังต้องการที่จะขยายอำนาจในยุโรปกลางมากกว่า จึงทรงแต่งจดหมายปลอมว่าวลาดมีใจฝักใฝ่ต่อออตโตมาน เพื่อแสดงถึงความชอบธรรมในการจับกุมตัววลาด
อย่างไรก็ตามในภายหลังพระเจ้ามะติอัชทรงต้องการแผ่ขยายอำนาจสู่ดินแดนวาลาเคีย จึงทรงปล่อยตัววลาดในปี ค.ศ. 1474 และในปี ค.ศ. 1476 พระองค์ได้ตัดสินใจที่จะสนับสนุนวลาดให้กลับไปยึดวาลาเคียอีกครั้ง วลาดสามารถยึดบัลลังก์จาก บาซารับ ลาโยเตอะ (Basarab Laiotă) ซึ่งเป็นเจ้าชายแห่งวาลาเคียพระองค์ใหม่ที่ฝักใฝ่ในออตโตมาน ได้สำเร็จ และปกครองบัลลังก์วาลาเคียเป็นสมัยที่ 3 แต่พระองค์ปกครองได้ไม่นาน ก็ได้ถูกสังหารลงในการรบกับออตโตมัน
แหล่งข้อมูลอื่น
14311476
คาร์ล กุสทัฟ ยาค็อพ ยาโคบี
คาร์ล กุสทัฟ ยาค็อพ ยาโคบี (Carl Gustav Jacob Jacobi) เป็นนักคณิตศาสตร์ชาวเยอรมัน เกิดเมื่อวันที่ 10 ธันวาคม ค.ศ. 1804 เขาเป็นผู้คิดค้นฟังก์ชันอิลลิปติก (elliptic function) สมการเชิงอนุพันธ์ และทฤษฎีจำนวน การอลุส กุสตาวุส ยากอบุส ยากอบี (Carolus Gustavus Iacobus Iacobi) เป็นอีกชื่อหนึ่งในหนังสือที่เขาเขียนเป็นภาษาละติน นอกจากนี้เขายังเป็นนักคณิตศาสตร์ยิวคนแรกที่ได้รับการแต่งตั้งเป็นศาสตราจารย์ที่มหาวิทยาลัยในเยอรมนีอีกด้วย
ประวัติ
ยาโคบีเกิดในตระกูลชาวยิวอัชเคนาซิในเมืองพ็อทซ์ดัมเมื่อวันที่ 10 ธันวาคม ค.ศ. 1804 เขาเป็นลูกคนที่สองจากในสี่คนของซีม็อน ยาโคบี พี่ชายของเขา โมริทซ์ ฟ็อน ยาโคบี กลายเป็นที่รู้จักในภายหลังในฐานะวิศวกรและนักฟิสิกส์ ในขณะที่เขาเป็นคนแรกที่ได้รับการศึกษาที่บ้าน (home education) โดยเลมัน ลุงของเขาผู้สอนเขาในเรื่อง classical languages and elements of mathematics ในปี ค.ศ. 1816 ยาโคบี อายุ 12 ปี เขาได้เดินทางไปที่ Potsdam Gymnasium ซึ่งเป็นที่ที่นักเรียนเรียนเกี่ยวกับภาษาคลาสสิก ประวัติศาสตร์เยอรมันและคณิตศาสตร์ เนื่องจากยาโคบีได้รับการศึกษาที่ดีจากลุงของเขา ประกอบกับความสามารถพิเศษของตัวเขาเอง หลังจากนั้นไม่ถึงครึ่งปี เขาถูกย้ายไปเป็น senior ตั้งแต่อายุยังน้อย ๆ อย่างไรก็ตาม มหาวิทยาลัยไม่สามารถรับนักเรียนที่อายุต่ำกว่า 16 ปีอย่างเขาเข้ามาเรียนได้ เขาจึงต้องอยู่ในชั้นเรียนนั้นจนกระทั่ง ค.ศ. 1821 เขาใช้เวลานี้ในการพัฒนาความรู้ของเขา และแสดงความสนใจในทุก ๆ วิชา รวมทั้งภาษาละตินและภาษากรีก ประวัติศาสตร์ และคณิตศาสตร์ ในช่วงเวลานี้เป็นช่วงเวลาแรก ๆ ที่เขาพยายามในการแก้สมการพหุนามเอกพันธุ์หลายตัวแปร (quantic) โดยใช้กรณฑ์อันดับสอง (radicals)
ในปี ค.ศ. 1821 ยาโคบีได้ไปเรียนที่มหาวิทยาลัยเบอร์ลิน ซึ่งเป็นที่แรกที่เขาให้ความสนใจกับการเรียนภาษาศาสตร์และคณิตศาสตร์ ยาโคบีไม่ได้ให้ความสนใจในวิชาคณิตศาสตร์มากนักในการเรียนอยู่ที่นี่ เนื่องจากคณิตศาสตร์ในประเทศเยอรมนีขณะนั้นอยู่ในระดับต่ำ ซึ่งเป็นพื้นฐานสำหรับเขามากเกินไป อย่างไรก็ตามเขายังคงศึกษาผลงานของออยเลอร์, ลากร็องฌ์ และลาปลัสด้วยตนเองอยู่ ในปี ค.ศ. 1823 เขาจำเป็นต้องตัดสินใจระหว่างความสนใจของเขาในการแข่งขัน หรือเลือกที่จะทุ่มเทความสนใจทั้งหมดให้กับคณิตศาสตร์ ในปีเดียวกันนี้ เขาก็มีสิทธิเข้าสอนในโรงเรียนมัธยมและได้รับการเสนอตำแหน่งที่ Joachimsthal Gymnasium ในกรุงเบอร์ลิน แต่เขาตัดสินใจที่จะทำงานต่อไปในมหาวิทยาลัยอยู่ ในปี ค.ศ. 1825 เขาได้รับปริญญาดุษฎีบัณฑิต และมีผลงานวิจัยเกี่ยวกับการแยกเศษส่วนออกเป็นเศษส่วนย่อย (The partial fraction decomposition of rational fractions) และเขาได้ทำงานวิจัยทันทีหลังจากเรียนจบปริญญาเอก (Habilitation) ในเวลาเดียวกันเขาก็เปลี่ยนมานับถือศาสนาคริสต์ ตอนนี้เขามีคุณสมบัติเพียงพอเพื่อสอนในระดับมหาวิทยาลัยแล้ว ซึ่งทำให้เขาได้เข้าบรรยายเรื่องทฤษฎีเส้นโค้งและพื้นผิว (Theory of curves and surfaces) ที่มหาวิทยาลัยเบอร์ลิน ในวัย 21 ปีเท่านั้น
ในปี ค.ศ. 1827 เขาได้รับตำแหน่งเป็นศาสตราจารย์ และในปี ค.ศ. 1829 ยังดำรงตำแหน่งศาสตราจารย์คณิตศาสตร์ที่มหาวิทยาลัยเคอนิชส์แบร์คจนถึง ค.ศ. 1842 ยาโคบีทำงานหนักมากเกินไป ทำให้ในปี ค.ศ. 1843 เขาจึงเดินทางไปพักผ่อนที่ประเทศอิตาลีเพื่อฟื้นฟูสุขภาพ เมื่อเขากลับมาเขาย้ายไปอยู่เบอร์ลินซึ่งเขาอาศัยอยู่ในฐานะผู้รับบำนาญหลวงจนกระทั่งเสียชีวิต ยาโคบีเสียชีวิตในปี ค.ศ. 1851 จากการติดเชื้อไข้ทรพิษ หลุมฝังศพของเขาถูกเก็บรักษาไว้ที่สุสาน Friedhof I der Dreifaltigkeits-Kirchengemeinde ในย่านคร็อยทซ์แบร์คของเบอร์ลิน
Kundmannia
ถิ่นกำเนิดของมันคือ ทะเลเมดิเตอร์เรเนียน พบในแอลจีเรีย บาเลเรส กอร์ส กรีซ อิตาลี คริตี โมร็อกโก โปรตุเกส ซาร์ดิเนีย ซิซิเลีย สเปน ตูนิเซีย และตุรกี
สปีชีส์ในสกุล ได้แก่:
สำนักงานปลัดกระทรวงวัฒนธรรม
สำนักงานปลัดกระทรวงวัฒนธรรม เป็นหน่วยงานกลางในการขับเคลื่อนนโยบายและยุทธศาสตร์ของกระทรวงวัฒนธรรม กำกับดูแลหน่วยงานระดับกรมในสังกัด  ตลอดจนนิเทศ ติดตาม และบังคับบัญชาสำนักงานวัฒนธรรมจังหวัดทั่วประเทศ
ประวัติ
วันที่ 12 มีนาคม 2495 มีการสถาปนากระทรวงวัฒนธรรมขึ้น โดยมีจอมพล ป. พิบูลสงคราม นายกรัฐมนตรีในขณะนั้นดำรงตำแหน่งรัฐมนตรีว่าการกระทรวงวัฒนธรรม และเมื่อมีการปรับเปลี่ยนรัฐบาลในเดือนกันยายน 2500 หม่อมหลวงปิ่น มาลากุล ได้รับโปรดเกล้าฯ ให้เป็นรัฐมนตรีว่าการกระทรวงวัฒนธรรม ถึงพุทธศักราช 2501 เกิดภาวะผันแปรทางการเมือง กระทรวงวัฒนธรรมถูกยุบ โดยลดฐานะเป็นกองวัฒนธรรม สังกัดสำนักงานปลัดกระทรวงศึกษาธิการและกรมการศาสนาตามลำดับ จนถึงพุทธศักราช 2522 จึงจัดตั้งสำนักงานคณะกรรมการวัฒนธรรมแห่งชาติขึ้น มีฐานะเทียบเท่ากรม
ต่อมารัฐบาลจึงได้สถาปนากระทรวงวัฒนธรรมขึ้นอีกครั้ง เมื่อวันที่ 3 ตุลาคม 2545 โดยมีภารกิจสำคัญครอบคลุมงานด้านศาสนา ศิลปะ และวัฒนธรรม
สำนักงานวัฒนธรรมจังหวัด
สำนักงานวัฒนธรรมจังหวัด เป็นส่วนราชการบริหารราชการส่วนภูมิภาค ตั้งอยู่ในทุกจังหวัดทั่วประเทศ มีหัวหน้าส่วนราชการเป็นข้าราชการพลเรือนสามัญ ประเภทอำนวยการ ระดับสูง (ยกเว้นจังหวัดบึงกาฬ ที่เป็นประเภทอำนวยการ ระดับต้น) ตำแหน่ง "วัฒนธรรมจังหวัด" แบ่งส่วนภายในสำนักงาน ดังนี้
สำนักงานวัฒนธรรมจังหวัด มีข้าราชการพลเรือนสามัญ ปฏิบัติราชการในระดับจังหวัด ส่วนใหญ่มีชื่อเรียกตำแหน่งว่า "นักวิชาการวัฒนธรรม"
สำนักงานวัฒนธรรมจังหวัด มีเครือข่ายศาสนา ศิลปะ และวัฒนธรรม เช่น สภาวัฒนธรรมจังหวัด สภาวัฒนธรรมอำเภอ สภาวัฒนธรรมตำบล สภาวัฒนธรรมชาติพันธุ์ สมาคมศิลปิน ชุมชนคุณธรรม (ชุมชนคุณธรรมน้อมนำหลักปรัชญาของเศรษฐกิจพอเพียง ขับเคลื่อนด้วพลุง "บวร" (วัด/ศาสนสถาน, บ้าน/ผู้นำชุมชน, โรงเรียน/สถานศึกษา/ราชการ) องค์กรคุณธรรม อำเภอคุณธรรม จังหวัดคุณธรรม เครือข่ายศาสนาทั้ง ๕ ศาสนา (พุทธ, ครีสต์, อิสลาม, พราหมณ์-ฮินดู, ซิกส์) ฯลฯ
กีฬาวอลเลย์บอลในเอเชียนเกมส์ 1970
การแข่งขันวอลเลย์บอลในเอเชียนเกมส์ 1970 จัดขึ้นที่ กรุงเทพมหานคร, ประเทศไทย
ดุชกอ ตอชิช
ดุชกอ ตอชิช (Duško Tošić; เกิดวันที่ 19 มกราคม ค.ศ. 1985) เป็นนักฟุตบอลชาวเซอร์เบียที่เล่นในตำแหน่งกองหลังให้กับกวางโจวอาร์แอนด์เอฟในไชนีสซูเปอร์ลีกและทีมชาติเซอร์เบีย
ทีมชาติ
ตอชิชลงเล่นให้กับทีมชาติชุดใหญ่ครั้งแรกในนัดกระชับมิตรที่เสมอกับนอร์เวย์ 1–1 เมื่อวันที่ 15 พฤศจิกายน ค.ศ. 2006
ในเดือนมิถุนายน ค.ศ. 2018 ผู้จัดการทีมชาติเซอร์เบียเรียกตอชิชติดทีมชาติในการแข่งขันฟุตบอลโลก 2018 เขาได้ลงเล่นสองนัด ได้แก่ นัดที่พบกับคอสตาริกา และสวิตเซอร์แลนด์
ชีวิตส่วนตัว
ตอชิชเกิดที่เซรนยานิน และเติบโตที่หมู่บ้านออร์ลอวัตซึ่งเป็นหมู่บ้านขนาดเล็กใกล้กับเมืองที่เขาเกิด เขามีปู่ย่าเป็นคนเดียวกันกับของซอรัน ตอชิช ซึ่งเป็นนักฟุตบอลอาชีพเช่นกัน ดุชกอ ตอชิช สมรสกับนักร้องเพลงป็อปชาวเซอร์เบียซื่อ เยเลนา การ์ลือซา ในเดือนมิถุนายน ค.ศ. 2008 และมีลูกสาวสองคน
จังหวัดลิมา
จังหวัดลิมา (Provincia de Lima) เป็นจังหวัดในประเทศเปรู ตั้งอยู่ทางชายฝั่งตะวันตกของประเทศ เป็นจังหวัดเดียวที่ไม่อยู่ในยี่สิบห้าภูมิภาคของเปรู เมืองเอกของจังหวัดคือลิมา ซึ่งเป็นเมืองหลวงของประเทศ จังหวัดลิมามีอาณาเขตติดกับภูมิภาคลิมา ภูมิภาคกายาโอ และมหาสมุทรแปซิฟิก
จังหวัดลิมามีประชากร 7,605,742 คนตามข้อมูลประชากรปีพ.ศ. 2550 คิดเป็น 27.7 เปอร์เซนต์ของประชากรทั้งประเทศ มีพื้นที่ 2,672.28 ตารางกิโลเมตร
จังหวัดลิมามีองค์กรปกครองท้องถิ่นคือเทศบาลมหานครลิมา (Municipalidad Metropolitana de Lima)
พระยาดำรงแพทยาคุณ (ชื่น พุทธิแพทย์)
ศาสตราจารย์อุปการคุณ พลตรี พระยาดำรงแพทยาคุณ (นพ.ชื่น พุทธิแพทย์) เกิดเมื่อวันที่ 31 ธันวาคม พ.ศ. 2424 เป็นบุตรของจมื่นศรีโภคา (ฟัก) กับนางศรีโภคา (พอก) สำเร็จการศึกษาแพทย์ประกาศนียบัตรจากประเทศอังกฤษ สมาชิกแห่งราชวิทยาลัยศัลยแพทย์ และอนุสมาชิกแห่งราชวิทยาลัยอายุรแพทย์ ประเทศอังกฤษ สมรสกับคุณหญิงเพิ่ม (วัชราภัย) เมื่อวันที่ 16 สิงหาคม พ.ศ. 2458 โดยมีสมเด็จพระอนุชาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ เสด็จมาเป็นประธานในพิธีมงคลสมรส ท่านได้รับพระราชทานบรรดาศักดิ์ตั้งแต่หลวงศักดาพลรักษ์ พระยาศักดาพลรักษ์ และพระยาดำรงแพทยาคุณเมื่อ พ.ศ. 2466 มีบุตร 7 คน และสมรสครั้งที่สองกับคุณหญิงสมานใจ มีบุตร-ธิดา 6 คน
อาร์บีไอเบสบอล
อาร์บีไอเบสบอล (R.B.I. Baseball) หรือชื่อในเวอร์ชันญี่ปุ่น โปรยะคิวแฟมิลีสเตเดียม (プロ野球ファミリースタジアム) เป็นวิดีโอเกมเบสบอลสำหรับระบบแฟมิคอม (เอ็นอีเอส) เกมนี้ได้รับการพัฒนาโดยบริษัทนัมโคและได้รับการเปิดตัวโดยบริษัทเทนเงน ซึ่งได้รับการเปิดตัวครั้งแรกใน ค.ศ. 1987 อาร์บีไอมีภาคต่อสองภาคในระบบแฟมิคอม ตลอดจนเวอร์ชันสำหรับระบบเซกา เมกาไดรฟ์, เทอร์โบกราฟซ์-16 (พีซี เอนจิน), เซกา 32เอกซ์, คอมโมดอร์อามิกา, ซูเปอร์แฟมิคอม, เซกา เกมเกียร์ และอาตาริ เอสที ทั้งนี้ อาร์บีไอ มาจากอักษรย่อของคำว่า "รันแบตเท็ดอิน"
ประวัติ
นัมโคซึ่งเป็นผู้ควบคุมของบริษัทเทนเงน ได้ทำการพัฒนาและเปิดตัวโปรยะคิวแฟมิลีสเตเดียม (ซึ่งเป็นที่รู้จักในชื่อแฟมิลีสเตเดียม) สำหรับระบบแฟมิคอม (เครื่องเล่นเกมเอ็นอีเอสในเวอร์ชันญี่ปุ่น) ในเดือนธันวาคม ค.ศ. 1986 แฟมิลีสเตเดียมประสบความสำเร็จและมีภาคต่อในแพลตฟอร์มต่าง ๆ หลายภาคในประเทศญี่ปุ่น อาตาริเกมส์ซึ่งเป็นแผนกอาเขตอเมริกันและเป็นบริษัทแม่ของเทนเงนได้ทำการเปิดตัวแฟมิลีสเตเดียมในเวอร์ชันของนินเท็นโด Vs. ซีรีส์ โดยใช้ชื่อว่า Vs. อาร์บีไอเบสบอล ใน ค.ศ. 1987 ซึ่งก็ประสบความสำเร็จเช่นเดียวกัน และปีเตอร์ ลิปสัน ซึ่งเป็นโปรแกรมเมอร์เกมเวอร์ชันดังกล่าวได้ทำการพัฒนาเวอร์ชันคอนโซลขึ้นในระบบเอ็นอีเอส
รูปแบบการเล่นและคุณลักษณะ
อาร์บีไอเบสบอล เป็นเกมคอนโซลชุดแรกที่ได้รับการอนุญาตจากสมาคมผู้เล่นเมเจอร์ลีกเบสบอล (เอ็มแอลบีพีเอ) และได้ใช้ชื่อผู้เล่นเอ็มแอลบีที่มีอยู่จริง ซึ่งแตกต่างจากวิดีโอเกมเบสบอลอื่น ๆ ที่มีอยู่ในช่วงปลายยุค 1980 อย่างไรก็ตาม เกมนี้ไม่ได้รับลิขสิทธิ์ชื่อทีมจากเมเจอร์ลีกเบสบอล (เอ็มแอลบี) สำหรับใช้ในเกม และด้วยเหตุนี้จึงไม่ได้ใช้ชื่อของทีมหรือโลโก้ หากแต่สิ่งที่ใช้แทนคือรายชื่อของ 8 ทีมที่เป็นชื่อเมืองเท่านั้น ซึ่งได้แก่: บอสตัน, แคลิฟอร์เนีย, ดีทรอยต์, ฮิวสตัน, มินนิโซตา, นิวยอร์ก, เซนต์หลุยส์ และซานฟรานซิสโก ซึ่งเป็นเมืองต้นสังกัดตรงตามชีวิตจริงของพวกเขา โดยคล้ายกับเมเจอร์ลีกเบสบอลตามทีมที่ได้อันดับต้น ๆ ของในแต่ละดิวิชันในฤดูกาล 1986 (บอสตัน, แคลิฟอร์เนีย, ฮิวสตัน, นิวยอร์ก) และ 1987 (ดีทรอยต์, มินนิโซตา, เซนต์หลุยส์, ซานฟรานซิสโก) เกมนี้ยังได้อวดสองทีมลีกออลสตาร์ ทั้งจากอเมริกันลีกและเนชันแนลลีก โดยทั้งสองรายการได้มีการปรากฏตัวของนักเบสบอลผู้มากด้วยประสบการณ์ ดังเช่น จอร์จ เบรตต์, เดล เมอร์ฟี และอังเดร ดอว์สัน ซึ่งไม่มีใครปรากฏตัวขึ้นในอีกแปดทีม รวมถึงผู้เล่นที่จะมีชื่อเสียงในอนาคตอย่างมาร์ก แมคไกวร์, อันเดรส กาลาร์รากา, เควิน ไซท์เซอร์ และโคเซ กังเซโก
ความสามารถของผู้เล่นแต่ละคนทำไม่จำเป็นต้องสอดคล้องกับสถิติที่แสดงบนหน้าจอเมื่อผู้เล่นจะทำการตีหรืออยู่บนเนิน ด้วยข้อยกเว้นจำนวนมาก (ดูด้านล่าง) สถิติเหล่านี้มีความถูกต้องโดยทั่วไป ซึ่งพวกเขาจะไม่มีการเปลี่ยนในช่วงระหว่างรายการหรือการแข่งแบบต่อเนื่อง
ตารางคะแนนแรกเริ่มจะปรากฏขึ้นในช่วงระหว่างและหลังการแข่งโดยแสดงสถิติสถานะของแต่ละทีม เมื่อทำการตีได้จะให้เครดิตในการวิ่งสู่อีกฐานเบส และหากใครคนหนึ่งถูกจับตัวก่อนเข้าถึงฐานเบสจะถือว่าพลาดในการทำเครดิตจากการตี โดยตรงกันข้าม หากผู้ตีไม่สามารถตีลูกได้จะไม่ได้รับเครดิต
บัญชีรายชื่อของทั้งแปดทีมมีความถูกต้องเที่ยงธรรมตรงตามปีนั้น โดยแต่ละทีมจะมีผู้ตีประเดิม 8 คน, ผู้ป้องกันในพื้นที่สี่คน, ผู้ขว้างลูกประเดิมสองคน และผู้ขว้างลูกสมทบสองคน ผู้เล่นสามารถเริ่มต้นเป็นผู้ขว้างลูกใด ๆ ก็ได้หากต้องการ แม้ว่าผู้ขว้างลูกสมทบจะมีความแข็งแกร่งอ่อนกว่ามากก็ตาม แต่หากพวกเขาเล่นเกมติดต่อกันได้โดยไม่ได้ตั้งค่าใหม่ ผู้ขว้างลูกประเดิมที่ใช้ในช่วงก่อนหน้านี้จะไม่สามารถใช้ได้ ผู้เล่นจะต้องรอจนกว่าเกมจะเริ่มก่อนที่จะนักเบสบอลทำหน้าที่แทนร่วมกับผู้ตีตัวสำรอง ซึ่งสามารถเล่นได้ในตำแหน่งใด ๆ
ในเวอร์ชัน Vs. อาร์บีไอเบสบอล ทีมทั้งหลายต่างได้รับการสร้างขึ้นจาก 10 ทีมระดับตำนานที่แตกต่างกัน นักเบสบอลเหล่านี้ต่างเป็นตัวแทนสถิติด้วยฤดูกาลที่ดีที่สุดของพวกเขา ข้อยกเว้นที่น่าสังเกตเป็นของแมคไกวร์ ผู้ซึ่งอยู่ในทีมโอกแลนด์ โดยได้แสดงสถิติตัวเลขที่ซ่อนเร้นในการแสดงฝีมืออันโดดเด่นจากการทำนายล่วงหน้า ซึ่งเขาได้รับการคาดหวังว่าจะสามารถทำโฮมรันได้ 62 ครั้งในฤดูกาลที่ดีที่สุดของเขา โดยใน ค.ศ. 1998 เขาได้ทำสถิติโฮมรันในเมเจอร์ลีกของฤดูกาลนี้ถึง 70 ครั้ง
ผู้ครองสถิติโลก
ส่วนคูเลียว ฟรันโก เป็นผู้ครองสถิติมาอย่างยาวนานในฐานะผู้เล่นคนสุดท้ายที่เล่นตั้งแต่อาร์บีไอภาคแรกจนถึงช่วงการแข่งขันเมเจอร์ลีกใน ค.ศ. 2008
การตอบรับ
เกมชุดนี้ทำยอดจำหน่ายที่ประเทศญี่ปุ่น 2,050,000 ชุด
สุลต่านมูฮัมหมัด อาลี แห่งบรูไน
สุลต่านมูฮัมหมัด อาลี (Muhammad Ali) เป็นพระราชโอรสของ สุลต่านอับดุล จาลิลุล จับบาร์ ทรงขึ้นครองราชย์เป็นสุลต่านแห่งบรูไนดารุสซาลาม เมื่อ พ.ศ.2203 ครองราชย์ต่อจากพระราชบิดาของพระองค์ และสวรรคตในปีถัดมา คือ พ.ศ. 2204 อดีตอัครมหาเสนบดี ฮักกุล มูบิน ขึ้นครองราชย์ต่อจากพระองค์
สถาบันส่งเสริมการบริหารกิจการบ้านเมืองที่ดี (หน่วยบริการรูปแบบพิเศษ)
สถาบันส่งเสริมการบริหารกิจการบ้านเมืองที่ดี เป็นหน่วยบริการรูปแบบพิเศษ ในสังกัดสำนักงานคณะกรรมการพัฒนาระบบราชการ จัดตั้งขึ้นตามมติคณะรัฐมนตรี เมื่อวันที่ 20 มกราคม พ.ศ. 2547 ตามประกาศ ก.พ.ร. ลงวันที่ 7 มีนาคม พ.ศ. 2548 ในราชกิจจานุเบกษา เล่ม 122 ตอนพิเศษที่ 26ง วันที่ 25 มีนาคม 2548 ปัจจุบันเป็นหน่วยบริการรูปแบบพิเศษ 1 ใน 2 แห่งของประเทศไทย
ประวัติ
สถาบันส่งเสริมการบริหารกิจการบ้านเมืองที่ดี จัดตั้งขึ้นเป็นหน่วยงานในสังกัดสำนักงานคณะกรรมการพัฒนาระบบราชการ เมื่อปี พ.ศ. 2545 ต่อมาคณะรัฐมนตรี ได้มีมติในการประชุมเมื่อวันที่ 20 มกราคม พ.ศ. 2547 เห็นชอบในหลักการและแนวทางจัดโครงสร้างองค์กรรูปแบบอื่นที่ไม่ใช่ส่วนราชการ (หน่วยบริการรูปแบบพิเศษ) โดยเริ่มทดลองปฏิบัติในสถาบันส่งเสริมการบริหารกิจการบ้านเมืองที่ดี สำนักงานคณะกรรมการพัฒนาระบบราชการ
จนกระทั่งมีประกาศ ก.พ.ร. ลงวันที่ 7 มีนาคม พ.ศ. 2548 ให้เปลี่ยนแปลงสภาพของสถาบันส่งเสริมการบริหารกิจการบ้านเมืองที่ดี สำนักงานคณะกรรมการพัฒนาระบบราชการ เป็นหน่วยบริการรูปแบบพิเศษ
บทบาทหน้าที่
สถาบันส่งเสริมการบริหารกิจการบ้านเมืองที่ดี มีบทบาทหน้าที่ในการดำเนินการ ดังนี้
Kremeriella
Kremeriella เป็นสกุลของพืชดอกที่อยู่ในวงศ์ Brassicaceae มีคำพ้องความหมายหนึ่งที่รู้จักกันดีว่า Kremeria Coss. & Durieu. มีเพียงสปีชีส์เดียวคือ 'Kremeriella cordylocarpus' (Coss. & Durieu) Maire
ถิ่นกำเนิดของมันคือ แอฟริกาตะวันตกเฉียงเหนือ พบใน แอลจีเรีย และ โมร็อกโก
ชาร์ลี เบิร์ด
ชาร์ลี ลี เบิร์ด (Charlie Lee Byrd) นักกีตาร์แจ๊สชาวอเมริกัน มีชื่อเสียงในการเล่นกีตาร์คลาสสิก ในแนวบอสซาโนวาตั้งแต่ช่วงทศวรรษ 1960
ผลงานที่มีชื่อเสียงที่สุดของชาร์ลี เบิร์ด คือผลงานดูโอกับ สแตน เกตส์ ในปี 1963 ชื่อชุด Jazz Samba สังกัดเวิร์ฟ โดยเฉพาะเพลงชื่อ เพลง Desafinado จากผลงานเก่าของแอนโตนิโอ คาร์ลอส โจบิม นักกีตาร์ชาวบราซิล เป็นอัลบั้มบอสซาโนวาอัลบั้มแรกที่ประสบความสำเร็จในสหรัฐอเมริกา และทำให้เกิดกระแสความนิยมในดนตรีแนวนี้ไปทั่วโลก  เพลง Desafinado นี้ ได้รับรางวัลแกรมมี่ประจำปี 1963
ชาร์ลี เบิร์ดเสียชีวิตเมื่อปี ค.ศ. 1996 ด้วยวัย 74 ปี ด้วยโรคมะเร็ง
แหล่งข้อมูลอื่น
19251999
พายุโซนร้อนแฮเรียต
พายุโซนร้อนแฮเรียต เป็นพายุที่สร้างความเสียหายให้กับประเทศไทยอย่างไม่เคยมีมาก่อน โดยเมื่อเดือนตุลาคม ปีพ.ศ. 2505 พายุโซนร้อนแฮเรียตพัดขึ้นฝั่งที่แหลมตะลุมพุก อำเภอปากพนัง จังหวัดนครศรีธรรมราช ซึ่งเหตุการณ์ในครั้งนั้นยังคงเป็นที่จดจำมาถึงทุกวันนี้
ประวัติพายุ
พายุนี้เริ่มก่อตัวขึ้นจากหย่อมความกดอากาศต่ำเป็นพายุดีเปรสชั่น 78W ตามลำดับการตั้งชื่อนานาชาติ หรือ 6225 ตามลำดับการตั้งชื่อของ JMA (อุตุนิยมวิทยาประเทศญี่ปุ่น) ในทะเลจีนใต้ตอนล่างนอกชายฝั่งประเทศเวียดนามตอนใต้เมื่อวันที่ 22 ตุลาคม พ.ศ. 2505 แล้วค่อยๆ เคลื่อนตัวไปทางตะวันตกเข้ามาในอ่าวไทย และทวีกำลังแรงขึ้นเป็นพายุโซนร้อนนอกชายฝั่งจังหวัดสงขลา จากนั้นก็เปลี่ยนทิศทางตรงมายังจังหวัดนครศรีธรรมราชโดยเคลื่อนขึ้นฝั่งประเทศไทยในตอนค่ำของวันที่ 25 ตุลาคม ที่แหลมตะลุมพุก อ.ปากพนัง จ.นครศรีธรรมราช ด้วยความเร็วลมสูงสุดวัดที่สถานีตรวจอากาศนครศรีธรรมราชได้ 95 กม.ต่อชม. หลังจากนั้นพายุก็อ่อนกำลังลงเป็นพายุดีเปรสชั่น เคลื่อนผ่านจังหวัดกระบี่ ภูเก็ต และพังงา ลงสู่ทะเลอันดามันในวันที่ 26 ตุลาคม ก่อนจะสลายตัวไปในอ่าวเบงกอลใกล้กับบังกลาเทศในวันที่ 30 ตุลาคม พายุโซนร้อนแฮเรียตได้ก่อความเสียหายอย่างรุนแรงในพื้นที่ภาคใต้ของประเทศไทย โดยในขณะขึ้นฝั่งพายุมีขนาดเส้นผ่าศูนย์กลาง 300 กิโลเมตร ก่อให้เกิดฝนตกหนัก คลื่นพายุหมุนยกซัดฝั่ง ลมกระโชกแรง และน้ำท่วมอย่างฉับพลัน
เหตุการณ์ตามคำบอกเล่าของชาวบ้าน
จากคำบอกเล่าของชาวบ้านเล่าว่าก่อนพายุเคลื่อนขึ้นฝั่งได้เกิดลมงวงช้างขึ้นหลายสายตั้งแต่ตอน 16.00 น. แรงลมพัดบ้านเรือนจนโยกคลอน และหลังคาหลุดปลิวลอยไปทั่วทั้งเมือง เกิดคลื่นยักษ์พัดเข้าใส่แหลมตะลุมพุกจนหมู่บ้านที่มีอยู่หลายร้อยหลังคาเรือน เหลืออยู่เพียง 5 หลังเท่านั้น จากนั้นฝนก็ตกหนักต่อไปจนถึง 19.00 น. เกิดลมพัดแรงอยู่ประมาณ 1 ชั่วโมงแล้วสงบลง แต่หลังจากนั้นเพียงไม่กี่นาที ก็เกิดลมพัดแรงอีกระลอก พัดบ้านเรือนพังทลายลงจนหมด และมีคลื่นสูงใหญ่กว่าระลอกแรก โดยคลื่นยักษ์สูงเท่ากับยอดต้นมะพร้าวกวาดบ้านเรือนลงทะเลหายไป และแม่น้ำปากพนังเอ่อล้นเข้าท่วมตัวเมืองภายในเวลาไม่กี่นาที
ความเสียหาย
นอกจากนี้ยังประเมินกันว่าพายุโซนร้อนแฮเรียตได้ก่อให้เกิดปรากฏการณ์คลื่นพายุซัดฝั่ง หรือสตอรมเซิร์จขึ้นเป็นบริเวณกว้างโดยเกิดคลื่นสูงใหญ่กว่า 4 เมตร พัดกระหน่ำอีกหลายหมู่บ้านริมฝั่งทะเล
ความช่วยเหลือ
พระบาทสมเด็จพระปรมินทรมหาภูมิพลอดุลยเดช มีพระบรมราชานุเคราะห์ผู้ประสบวาตภัยในครั้งนี้หลายๆ ประการ โดยโปรดเกล้าฯ ให้อธิบดีกรมประชาสงเคราะห์ จดทะเบียนตั้งมูลนิธิราชประชานุเคราะห์ ในพระบรมราชูปถัมภ์ เมื่อวันที่ 23 สิงหาคม พ.ศ. 2506 และพระราชทานเงินจำนวน 3 ล้าน บาท และให้วิทยุ อ.ส.พระราชวังดุสิตกระจายข่าวให้ประชาชนร่วมบริจาคกับพระองค์ ส่วน จอมพลสฤษดิ์ ธนะรัชต์ นายกรัฐมนตรีในขณะนั้น กล่าวถึงคนไทยทั้งชาติว่ารู้สึกเสียใจอย่างสุดซึ้ง มีนานาประเทศทั้งอังกฤษ, อิตาลี, เวียดนาม, สวีเดน และสหรัฐอเมริกา ยื่นมือให้ความช่วยเหลือและบริจาคให้กับผู้ประสบภัย
ภาพยนตร์
เหตุการณ์ในครั้งนี้ยังได้ถูกนำไปสร้างเป็นภาพยนตร์เรื่อง ตะลุมพุก มหาวาตภัยล้างแผ่นดิน นำแสดงโดยฉัตรชัย เปล่งพานิช, ธันญ์ ธนากร, ศศิธร พานิชนก, ม.ร.ว.มงคลชาย ยุคล และพรหมพร ยูวะเวส ออกฉายในปีพ.ศ. 2545
ริซาเอะ มัตสึดะ
ริซาเอะ มัตสึดะ ( 松田 利冴<rt>まつだ りさえ</rt>, 16 กรกฎาคม 1993 -) เป็นนักพากย์หญิงชาวญี่ปุ่น เกิดที่เมืองทากัตสึกิ จังหวัดโอซากะ สังกัดไอแอมเอนเทอร์ไพรส์
มีน้องสาวฝาแฝดคือซัตสึมิ มัตสึดะซึ่งเป็นนักพากย์สังกัดอาตส์วิชัน วันเกิดห่างกัน 1 วัน มีผลงานพากย์ร่วมกันในหลายเรื่อง
1 กันยายน
วันที่ 1 กันยายน เป็นวันที่ 244 ของปี (วันที่ 245 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 121 วันในปีนั้น
สโมสรวอลเลย์บอลโลโคโมติฟโนโวซีบีสค์
โลโคโมติฟโนโวซีบีสค์ (Локомотив Новосибирск; VC Lokomotiv Novosibirsk) เป็นสโมสรวอลเลย์บอลอาชีพตั้งอยู่ในโนโวซีบีสค์ ประเทศรัสเซีย และเข้าแข่งขันในซูเปอร์ลีก
ปอง มณีศิลป์
พลอากาศเอก ปอง มณีศิลป์ (18 มีนาคม พ.ศ. 2485 – ) อดีตผู้บัญชาการทหารอากาศ
ประวัติ
พลอากาศเอก ปอง มณีศิลป์ เป็นบุตรของหลวงรัตนประศาสน์ (แก้ว มณีศิลป์) กับเลียบ มณีศิลป์ สมรสกับคุณหญิงพรรณทอง มณีศิลป์
สุรัสวดี บุญยืน
สุรัสวดี บุญยืน (ชื่อเล่น: เล็ก; 31 ตุลาคม พ.ศ. 2534 – ) เป็นนักกีฬาวอลเลย์บอลหญิงชาวไทยผู้ทำหน้าที่ในตำแหน่งตัวตบตรงข้ามหัวเสา และเคยเป็นนักวอลเลย์บอลตัวหลักร่วมกับทีม ไทย-เดนมาร์ค ขอนแก่นสตาร์
ประวัติ
ช่วงปี พ.ศ. 2551 สุรัสวดีได้รับเลือกให้เป็นตัวแทนทีมชาติไทย เข้าร่วมการแข่งวอลเลย์บอลเยาวชนชิงแชมป์เอเชีย 2008 ที่ไต้หวัน ซึ่งทีมของเธอได้อันดับ 5 และในเดือนพฤศจิกายน เธอได้เป็นตัวแทนทีมชาติไทย ในการแข่งขันวอลเลย์บอลเยาวชนหญิงชิงแชมป์อาเซียน ที่จัดขึ้น ณ ประเทศอินโดนีเซีย
เดือนมกราคม พ.ศ. 2552 สุรัสวดีได้เป็นตัวแทนทีมมหาวิทยาลัยกรุงเทพ ในการเข้าร่วมแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 36 และในเดือนกรกฎาคมของปีเดียวกัน เธอได้รับเลือกให้เป็นตัวแทนทีมชาติไทย ในการแข่งขันวอลเลย์บอลหญิงชิงแชมป์โลก รุ่นอายุไม่เกิน 20 ปี 2009 ที่จัดขึ้น ณ ประเทศเม็กซิโก
วันที่ 1 เมษายน พ.ศ. 2555 สุรัสวดีได้ทำหน้าที่ร่วมกับสโมสรวอลเลย์บอลเมืองกระทู้-ภูเก็ต ในการแข่งขันวอลเลย์บอลไทยแลนด์ลีก โดยเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลไอเดีย-ขอนแก่น ที่ 3-0 เซต ส่วนในเดือนเมษายน เธอได้เป็นตัวแทนทีมชาติไทยเข้าแข่งขันวอลเลย์บอลหญิงชิงแชมป์สโมสรเอเชีย 2012 ที่จัดขึ้น ณ จังหวัดนครราชสีมา ต่อมา ในวันที่ 3 พฤศจิกายน เธอได้ทำหน้าที่ร่วมทีมซัยโจเดนกิ-นครนนทบุรี ในการแข่งขันวอลเลย์บอลไทยแลนด์ลีก ซึ่งทีมของเธอเป็นฝ่ายชนะทีมสโมสรวอลเลย์บอลศรีสะเกษ ที่ 3-0 เซต และในเดือนธันวาคมของปีเดียวกัน ทีมของเธอได้เป็นฝ่ายแพ้ทีมสโมสรวอลเลย์บอลไอเดีย-ขอนแก่น ที่ผลการแข่ง 0-3 เซต จากนั้น ในเดือนเดียวกันนี้ เธอได้เป็นตัวแทนทีมชาติไทย เข้าร่วมการแข่งวอลเลย์บอลเยาวชนหญิงชิงแชมป์อาเซียนที่จัดขึ้น ณ ประเทศลาว
พ.ศ. 2556 สุรัสวดีได้เป็นตัวแทนมหาวิทยาลัยกรุงเทพ เข้าร่วมการแข่งขันวอลเลย์บอลในกีฬามหาวิทยาลัยแห่งประเทศไทย ครั้งที่ 40
สุรัสวดีทำหน้าที่ร่วมกับสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก 2014 โดยในวันที่ 30 มีนาคม พ.ศ. 2557 ทีมของเธอเป็นฝ่ายแพ้ต่อทีมสโมสรวอลเลย์บอลศรีสะเกษ ที่ 0-3 เซต
เดือนพฤศจิกายน พ.ศ. 2557 เธอได้ทำหน้าที่ร่วมกับทีมสโมสรวอลเลย์บอลอยุธยา เอ.ที.ซี.ซี. ในการแข่งขันวอลเลย์บอลไทยแลนด์ลีก 2015 ซึ่งเธอได้มีส่วนช่วยให้ทีมเป็นฝ่ายชนะทีมสโมสรวอลเลย์บอลศรีสะเกษที่ 3-0 เซต และในเดือนธันวาคมของปีเดียวกัน เธอได้รับเลือกให้เป็นตัวแทนทีมชาติไทย เพื่อเข้าร่วมการแข่งขันวอลเลย์บอลในกีฬามหาวิทยาลัยอาเซียน ครั้งที่ 17  และในเดือนเดียวกัน เธอได้เป็นหนึ่งในผู้มีส่วนช่วยให้ทีมสโมสรวอลเลย์บอลอยุธยา เอ.ที.ซี.ซี. เป็นฝ่ายชนะทีมสโมสรวอลเลย์บอลนครราชสีมา ที่ 3-0 เซต ในการแข่งขันวอลเลย์บอลไทยแลนด์ลีก ประจำปี 2557
วาซีลี บลูย์เคียร์
วาซีลี คอนสตันตีโนวิช บลูย์เคียร์ (Васи́лий Константи́нович Блю́хер​; Vasily Konstantinovich Blyukher) เป็นหนึ่งในห้าจอมพลแรก ๆ ของสหภาพโซเวียต
ชีวิตช่วงแรก
บลูย์เคียร์ เกิดมาในตะกูลครอบครัวชาวนาชาวรัสเซียชื่อ กูรอฟ ในหมู่บ้าน Barschinka ใน Yaroslavl Governorate. ในศตวรรษที่ 19 เจ้าของที่ดินให้ชื่อเล่นแกเข้าว่า "บลูย์เคียร์" ให้แก่ครอบครัว กูรอฟ ตามชื่อ จอมพล เกิบฮาร์ด เลเบริชท์ ฟอน บลือเชอร์ (พ.ศ. 2285-2362) ของปรัสเซีย.เขาเป็นคนงานโรงงานแห่งหนึ่งในช่วงก่อนสงครามโลกครั้งที่หนึ่ง วาซีลี กูรอฟ ซึ่งต่อมาได้เปลี่ยนนามสกุลเป็นบลูย์เคียร์ ได้เข้าร่วมกองทัพจักรวรรดิรัสเซียในปีพ.ศ. 2457 และทำหน้าที่เป็นนายทหารจนกระทั่งออกจากโรงพยาบาลในปีพ.ศ. 2458 หลังจากได้รับบาดเจ็บสาหัสจากการล่าถอย. ในปีพ.ศ. 2459 เขาเข้าร่วมพรรคแรงงานสังคมประชาธิปไตยรัสเซีย และเข้ามามีส่วนร่วมในการปฏิวัติของรัสเซียในปีพ.ศ. 2460 ในซามารา.
สงครามกลางเมือง
ในช่วงปลายเดือนพฤศจิกายน พ.ศ. 2460 เขาถูกส่งตัวเข้าไปใน เมืองเชเลียบินสค์ เป็นผู้พิทักษ์แดงเพื่อป้องกันการจลาจลของอเล็กซานเดอร์ ตูทอฟ บลูย์เคียร์ เข้าร่วมกองทัพแดงในปีพ.ศ. 2461 ในไม่ช้าก็เป็นผู้บัญชาการ ในช่วงสงครามกลางเมืองรัสเซียเขาเริ่มมีผลงานโดดเด่น หลังจากหลังจากสาธารณรัฐเช็กเริ่มก่อการจลาจลในเดือนสิงหาคมถึงเดือนกันยายนปี พ.ศ. 2461 กองกำลังใต้บังคับบัญชาของอูราลใต้ใต้ 10,000 คนได้รับคำสั่งเดินทัพ 1,500 กิโลเมตร ใน 40 วันหลังจากการสู้รบอย่างต่อเนื่องเพื่อโจมตีกองทัพขาวจากด้านหลังแล้วเข้าร่วมกับกองทัพแดงหลัก สำหรับความสำเร็จนี้ เขาได้กลายเป็นคนแรกของสหภาพโซเวียตที่ได้รับเครื่องอิสริยาภรณ์ธงแดง (ต่อมาเขาได้รับรางวัลถึงสี่ครั้งทั้งในปี พ.ศ. 2464 (2) และพ.ศ. 2471 (2)), จากบันทึกของเขากล่าวว่า "การจู่โจมของเหล่าสหายบลูย์เคียร์ ในสภาวะที่แทบจะเป็นไปไม่ได้เทียบได้กับการข้ามเทือกเขาของซูโวรอฟในสวิตเซอร์แลนด์" หลังจากที่กองทัพเข้ารวมตัวกับกองทัพแดงที่ 3 ในพื้นที่ กองทัพของบลูย์เคียร์ ถูกจัดตั้งเป็นกองพลไรเฟิลที่ 51 ซึ่งต่อมาเขาสามารถได้ชนะกองกำลังของบารอน แรงเกลได้ในเดือนพฤศจิกายน พ.ศ. 2463
สาธารณรัฐตะวันออกไกล
หลังจากสงครามกลางเมืองเขาทำหน้าที่เป็นผู้บัญชาการทหารของสาธารณรัฐตะวันออกไกล ในปี พ.ศ. 2464-65 เขาเป็นที่ปรึกษาทางทหารโซเวียตในประเทศจีนระหว่าง ปีพ.ศ. 2467-70 ในระหว่างปกิบัติงานเขาใช้ชื่อว่ากาลีน (Galen)  (ภายหลังจากแต่งงานกับภรรยาของเขา กาลีนา) ในขณะที่ติดอยู่กับกองบัญชาการทหารของเจียงไคเช็ก เขาเป็นผู้รับผิดชอบการวางแผนทางทหารของ ทางตอนเหนือ ซึ่งเป็นการเริ่มต้นการรวมกลุ่มก๊กมินตั๋งของจีน หนึ่งในบรรดาลูกศิษย์ที่เขาสอนในช่วงนี้คือหลินบุ่ยซึ่งต่อมาได้เป็นผู้นำในกองทัพปลดปล่อยประชาชนจีน บลูย์เคียร์ ได้หนีออกจากจีน หลังจากการก่อการกำเริบที่กว่างโจว หลังจากนั้นเขาได้รับงานทางทหารในยูเครน จากนั้นในปีพ.ศ. 2472 เขาก็ย้ายไปกับเป็นผู้บัญชาการทหารในเขตตะวันออกไกลอีกครั้งซึ่งเป็นที่รู้จักกันในชื่อ กองทัพแดงพิเศษแห่งตะวันออกไกล (PKDVA)
ใน ฮาบารอฟสค์ ใช้สิทธิความเป็นรัฐปกครองตนเองของสาธารณรัฐตะวันออกไกล ประกาศสงครามกับจีนในกรณีความขัดแย้งทางรถไฟจีน - โซเวียตเข้าคุมทางรถไฟเพื่อป้องกันจากการขยายตัวของอิทธิพลจักรวรรดิญี่ปุ่นในเขตตะวันออกไกลจากชัยชนะครั้งนั้นเขาได้รับเครื่องอิสริยาภรณ์ธงแดงในเดือนสิงหาคม พ.ศ. 2473 ในปี พ.ศ. 2478 เขาเป็นจอมพลแห่งสหภาพโซเวียต เขาได้เป็นผู้บัญชาการทหารในยุทธภูมิทะเลสาบคาซานซึ่งเป็นพรมแดนระหว่างสหภาพโซเวียตกับเกาหลีที่ยึดครองญี่ปุ่น
การกวาดล้างและความตาย
จากผลงานต่างๆในการเป็นผู้บัญชาการทหารของสาธารณรัฐตะวันออกไกล ทำให้รอดจากการกวาดล้างในกองทัพแดงในปี พ.ศ. 2480 ในความเป็นจริง บลูย์เคียร์ ก็เป็นหนึ่งในผู้พิพากษาคดีของ ตูคาเชฟสกี ในปีพ.ศ. 2481 ต่อมาเขาถูกกล่าวหาว่าไม่สามารถหาอาวุธยุทโธปกรณ์เพียงพอในระหว่างการรบที่ทะเลสาบคาซานและถูกไล่ออกจากตำแหน่ง เมื่อวันที่ 22 ตุลาคมเขาถูกจับข้อหาจารกรรมให้จักรวรรดิญี่ปุ่น ต่อมาเขาถูกหน่วยNKVDที่นำโดยGenrikh Lyushkovจับกุมตัวไวปัจจัยสำคัญที่ทำให้เขาถูกจับก็คือการละเลยต่อกองทัพญี่ปุ่นในระยะหลัง
ในคุก บลูย์เคียร์ ปฏิเสธที่จะสารภาพและไม่ยอมพูดอะไรที่เกี่ยวกับคดีด้วย เขาถูกทรมานอย่างรุนแรงในคุก Lefortovo ในกรุงมอสโก ซึ่งตามแหล่งข่าวแห่งหนึ่งระบุบว่าเขาถูกซ้อมจนตายในวันที่ 9 พฤศจิกายน พ.ศ. 2481 แม้ว่าจะมีแหล่งอื่นระบุบว่าเขาถูกยิงด้วยคำสั่งของสตาลิน เมื่อผู้คนเริ่มถามว่าเขาอยู่ที่ไหนเจ้าหน้าที่จะบอกว่าเขาบัญชาการอยู่ในประเทศจีนโดยใช้นามแฝง การตายของเขาได้รับการยืนยันอย่างเป็นทางการในปีพ.ศ. 2499 จากการกู้ชื่อเสียงจากนิกิตา ครุสชอฟ ในปีพ.ศ. 2482 เจียงไคเช็กได้ถามถึงการหายไปของ บลูย์เคียร์ ในที่ประชุมกับสตาลินและถามว่าเขาจะกลับมาช่วยกองทัพเราได้ไหม สตาลินตอบว่านายพลถูกประหารชีวิตไปแล้วเพราะให้การช่วยเหลือแก่สายลับชาวญี่ปุ่น
เขายังคงเป็นที่นิยมในรัสเซียและภาพยนตร์สารคดีเกี่ยวกับชีวิตของเขาและสิ่งพิมพ์หลายอย่างจากเรื่องเล่าของสมาชิกในครอบครัวบลูย์เคียร์
อ้างอิง
18831939
นักล่าแต้มศูนย์
นักล่าแต้มศูนย์ เป็นนิยายของช่อมณีที่ตีพิมพ์ในนิตยสารตะวันและบางกอกต่อมาจัดพิมพ์รวมเล่มโดยสำนักพิมพ์ฟิสิกส์เซ็นเตอร์เมื่อปีพ.ศ. 2552 จัดอยู่ในแนวแฟนตาซีลึกลับ
เนื้อเรื่อง
สุสานประจำตระกูลโจวที่ประเทศจีนถูกทำลายลงและของสำคัญสามอย่างคือ นิลมังกร สร้อยประคำหยก 99 เม็ด และโถกระดูกนักบวชถังหายสูญไป เจ้าหน้าที่ระดับสูงซึ่งทราบความลับของมันสั่งสืบสวนจนกระทั่งทราบคนร้ายและผู้จ้างวานให้ขโมยพวกมัน โจวฟู่ฉาย เป็นผู้นำตระกูลรุ่นปัจจุบันเดือดร้อนใจหนักกับกฎบรรพชนที่ต้องรับผิดชอบด้วยชีวิตที่มิอาจปกป้องสมบัติประจำตระกูลที่เก็บฝังในสุสานทวดชุนฟง อันเก็บซ่อนความลับที่น่ากลัวไว้นับพันปี  บัดนี้  ผีร้ายซึ่งเคยถูกกักขังไว้ได้รับการปลดปล่อยเป็นอิสระจากสุสานแล้ว ด้วยความสูงวัยและขาดพละกำลังเขาจำต้องบอกเล่าความลับนี้ให้ โจวเทียนฟง เด็กหนุ่มมัธยมปลาย ซึ่งเป็นทายาทสกุลโจวคนล่าสุดและมอบหน้าที่อันน่าพิศวงให้หลานชายติดตามล่าของทั้งสามชิ้นกลับมาภายในหกเดือน มิฉะนั้น ผู้เป็นปู่ต้องฆ่าตัวตายเพื่อรับโทษตามกฎ
ตอนปิดเทอม วันดาว เด็กสาวมัธยมปลายซึ่งชื่นชอบหนังกำลังภายในของฮ่องกงและมวยจีนมาก จึงมักเดินทางไปเรียนวิชานี้ที่เมืองจีนเสมอ วันหนึ่งหล่อนรู้สึกประทับใจการแสดงมวยจีนของโจวเทียนฟงในงานพิธีปิดเทอมของโรงเรียนแห่งหนึ่ง และได้มีโอกาสเยี่ยมบ้านสกุลโจวกับโจวฟู่ฉายตามคำสั่งของบิดา เพราะครอบครัวนี้มีพระคุณต่อบิดาของหล่อนมาก ครั้งนี้ปู่ของหนุ่มจีนมั่นใจกับงานลับของหลานชายยิ่งขึ้น ยามเห็นสร้อยเม็ดหยกที่หนึ่งร้อยซึ่งวันดาวห้อยติดตัวไว้และหวงแหนมันมาก เขาจึงกำชับเด็กสาวให้เก็บรักษาไว้อย่างดีเพราะจะมีประโยชน์ในการคุ้มครองชีวิตของวันดาวได้ เลิศยศ พา พูนพจน์ กลับเมืองไทยอย่างเร่งด่วน หลังจากได้ของสำคัญจากสุสานตระกูลโจวแล้วตามคำชี้แนะของหมอดูเฉินด้วยหวังจะให้ดาวแห่งโชคลาภเป็นของเขาตลอดไป เขาไม่ทราบเลยว่า นักพรตเฉิน ผีร้ายได้หลุดรอดเป็นอิสระพร้อมเป้าหมายคืนชีพอีกครั้ง โดยการสิงอยู่ในร่างลูกชายของเขาเพื่อสะสมพลังกิเลสอันชั่วร้ายของคน
วันหนึ่งครอบครัวกิจนันท์ของวันดาวต้อนรับสมาชิกใหม่ซึ่งเป็นหลานชายของผู้มีพระคุณซึ่งจะเข้าเรียนที่วิทยาลัยเลิศพาราร่วมกับวันดาว หล่อนตื่นเต้นที่ได้พบโจวเทียนฟง ซึ่งเคยสร้างความประทับใจการแสดงมวยจีนของเขามาแล้ว ครั้งนี้เขาทำให้หล่อนทึ่งในความสามารถของเขา เมื่อทั้งสองเริ่มการเรียนปีหนึ่งที่วิทยาลัยเลิศพารา เขามักช่วยเหลือหล่อนให้รอดพ้นการกลั่นแกล้งจากพวก เทิดชัยกับดนัย ซึ่งหวังพิชิตหัวใจของน้องใหม่คนนี้ด้วย พูนพจน์คุ้นเคยกับนักพรตเฉินที่สิงอยู่ในร่างอย่างเร็ว อีกทั้งชื่นชอบพลังลึกลับซึ่งแสดงออกมาเมื่อใด จักเพิ่มความศรัทธาจากสมาชิกชมรมแต้มเพชรยิ่งขึ้น เขาหวังจะเพิ่มพลังนี้อีก  จึงยอมเชื่อฟังคำแนะนำจากนักพรตผีให้เพิ่มกิจกรรมสร้างความเดือดร้อนแก่ผู้อื่นแลกแต้มเพื่อนำมาเอาของรางวัล อันเป็นการกระตุ้นสัญชาตญาณดิบของคนออกมา ทำให้สมาชิกที่ชื่นชอบการใช้กำลังต่างเร่งทำแต้มเต็มที่ โดยไม่รู้ว่านักพรตผีต้องการพลังกิเลสอันชั่วร้ายนี้เพื่อจุดประสงค์คืนชีพของเขา ด้วยอิทธิพลของครอบครัวสมาชิกชมรมดังกล่าวมักเป็นพ่อค้า ข้าราชการ ทำให้ชาวบ้านต่างเอือมระอาที่ตำรวจไม่กล้าจับกุมหรือแก้ปัญหาได้เลย ทำให้พวกเขาไม่เคยสำนึกตน จนกระทั่งตำรวจหนุ่มไฟแรงคนหนึ่งเลือกขอความร่วมมือจากโจวเทียนฟง ซึ่งเป็นหนึ่งในสมาชิกชมรมนั้นเพื่อคอยสังเกตพฤติกรรมของพูนพจน์และช่วยหาหลักฐานหวังจะปิดชมรมนั้นให้เร็วที่สุด เทิดชัยกับดนัยทำตัวเป็นศัตรูหาเรื่องกับหนุ่มจีนด้วยความหมั่นไส้ ส่วนพูนพจน์หวาดระแวงกับฝีมือต่อสู้อันเก่งกาจของโจวเทียนฟงซึ่งเหล่าสมาชิกต่างชื่นชมเขามากขึ้น  ทำให้เกรงว่าจะถูกแย่งตำแหน่งประธานชมรมแต้มเพชรไปในมิช้า จึงพยายามสร้างความพ่ายแพ้แก่หนุ่มจีนต่อหน้าเหล่าสมาชิกให้ได้
ทวดชุนฟง สิงอยู่ในร่างโจวเทียนฟงชื่นชอบฝีมือและหัวใจนักสู้ของวันดาว จึงถ่ายทอดวิชาผ่านทายาทของเขา เพื่อหวังว่าหล่อนจะช่วยเหลือกำจัดคู่อริของเขาในภายหน้า วันดาวพัฒนาฝีมือต่อสู้รุดหน้าไปมากแม้แต่โจวเทียนฟงยังอดทึ่งใจไม่ได้ เขาบอกแนะนำการฝึกลมปราณเพื่อใช้บังคับพลังลึกลับในเม็ดหยกที่หล่อนห้อยไว้ วันหนึ่งวันดาวแอบช่วยเหลือโจวเทียนฟงซึ่งลอบเข้าไปขโมยโถกระดูกนักบวชถังให้รอดมาได้อย่างหวุดหวิด ทำให้พูนพจน์เริ่มสงสัยการต่อสู้ของวันดาวที่ดูคุ้นตายิ่ง จึงพยายามทดสอบหล่อนอีกจนแน่ใจว่า ผู้สอนหล่อนต้องเป็นอดีตคู่อริของนักพรตผี ซึ่งมีนามว่า โจวชุนฟง เขาจึงเร่งสืบหาร่างสิงของทวดชุนฟงและตามหาของสังเวยสุดท้ายในพิธีปลุกชีพ คืนหนึ่งโจวเทียนฟงลักลอบขโมยของสำคัญอีกครั้ง แต่ไม่สำเร็จเพราะนักพรตเฉินขัดขวางไว้และเริ่มหวั่นใจกับพลังฝีมือของทวดชุนฟงซึ่งดีขึ้นผิดตาจากการปะทะกันครั้งก่อน จึงตัดสินใจเร่งพิธีกรรมคืนชีพเร็วขึ้น หลังจากสืบหาหญิงสองคนซึ่งมีคุณสมบัติเป็นของสังเวยได้ กอปรกับนิลมังกรสะสมพลังกิเลสได้มาก พูนพจน์สั่งลูกน้องไปจับวันดาวและ ลดา รุ่นพี่ซึ่งคิดปิดชมรมแต้มเพชรอยู่ นักพรตผีต้องการบีบคั้นศัตรูและศึกษาข้อมูลของอีกฝ่ายมากที่สุด จึงเลือกขโมยดวงจิตของวันดาวมากักขังไว้เพื่อสอบถามเรื่องทวดชุนฟง แต่หล่อนไม่ยอมเปิดเผย นักพรตผีจึงใช้หล่อนทดสอบพลังของเขา โดยมิทราบว่าวันดาวมองเห็นจุดอ่อนของเขาได้โดยบังเอิญ ขณะเดียวกันทวดชุนฟงแอบลอบมาสอนวิชาแก่ลูกศิษย์ พร้อมบอกแผนกำจัดนักพรตผีซึ่งหล่อนจักมีส่วนสำคัญอย่างมาก
ก่อนการนัดหมายส่งมอบโถกระดูกและเม็ดหยกอันทรงพลังของทวดชุนฟง หนุ่มจีนได้รับการติดต่อจากดนัยซึ่งคิดทรยศแย่งตำแหน่งผู้นำชมรมจากพูนพจน์เพราะแค้นจัดที่ฝ่ายนั้นกำลังแย่งครองวันดาวไปโดยไม่เห็นแก่มิตรภาพที่มีต่อกัน เขาจึงให้ดนัยไปช่วยปลดปล่อยดวงจิตของวันดาวเพื่อแลกเปลี่ยนกัน แต่เทิดชัยสามารถขัดขวางได้ตามคำสั่งของพูนพจน์ซึ่งคาดการณ์ไว้ล่วงหน้า ดวงจิตของวันดาวล่องลอยหนีหายไปยังจุดนัดหมายได้หวุดหวิด นักพรตผีใช้มนต์บังคับเรียกให้กลับไปในร่างเพื่อเตรียมเชือดคอเอาเลือดมาดื่มในพิธีกรรม โชคดีที่โจวเทียนฟงกับทวดชุนฟงเข้ามาขัดขวางได้ทัน ทำให้ หยวนชิงอี้ ซึ่งต้องการตอบแทนน้ำใจเพื่อนทั้งสองและหลบซ่อนตัวอยู่มีโอกาสนำเม็ดหยกไปสวมคืนแก่วันดาวเมื่อหล่อนฟื้นสติอีกครั้งได้สำเร็จ การต่อสู้ดุเดือดเริ่มต้นในเขตมนตราที่โจวเทียนฟงสร้างขึ้น ทวดชุนฟงกระชากวิญญาณนักพรตเฉินเข้าไปในเขตนั้น โดยมีวันดาวติดตามไปด้วย อันสร้างความตื่นตระหนกใจแก่ผีร้ายที่คนธรรมดาสามารถมองเห็นวิญญาณของทั้งสองได้ ทวดชุนฟงกับวันดาวประสานฝีมือร่วมกันทำลายผีร้ายได้ตามแผนการ ขั้นตอนสุดท้ายนั้นสร้างความปวดร้าวและขมขื่นใจแก่โจวเทียนฟงกับวันดาวยิ่ง เมื่อต้องร่วมกันเป็นผู้ปักดาบทำลายดวงวิญญาณทั้งสองให้สลายไปพร้อมกัน ความปลอดภัยของทุกชีวิตจึงกลับมาอีกครั้ง บัดนี้ ดาบเปลวอัคคี อาวุธคู่กายของนักพรตเฉินซึ่งมีความชั่วร้ายสิงอยู่ตกอยู่ในความครอบครองของหยวนชิงอี้ หนุ่มไต้หวันตั้งใจแสวงหาศึกษาความลับของมัน โดยมีหมอดูเฉินอาสาเป็นคนแนะนำด้วยแฝงเร้นเป้าหมายบางอย่างไว้ ส่วนวันดาวกับโจวเทียนฟงต่างตระหนักแก่ใจว่ามีอำนาจลึกลับในตัวเองและสัญญาต่อกันจะใช้มันกำจัดคนชั่วหรือผีร้ายเท่านั้น
ท่าอากาศยานนานาชาติมัณฑะเลย์
ท่าอากาศยานนานาชาติมัณฑะเลย์ (မန္တလေး အပြည်ပြည်ဆိုင်ရာ လေဆိပ်; ), อยู่ห่างจากเมืองมัณฑะเลย์ ไปทางตอนใต้ 35 กิโลเมตร เป็น 1 ใน 3 ท่าอากาศยานนานาชาติของ ประเทศพม่า สร้างแล้วเสร็จในปี พ.ศ. 2542 อีกทั้งยังเป็นท่าอากาศยานที่ใหญ่และทันสมัยที่สุดในประเทศ มีทางวิ่ง (รันเวย์) ที่ยาวถึง 14,000 ฟุต หรือ 4,268 เมตร ซึ่งถือว่ามีความยาวที่สุดในเอเชียตะวันออกเฉียงใต้ และเป็นท่าอากาศยานหลักของสายการบิน โกลเดนเมียนมาร์แอร์ไลน์
ประวัติ
การก่อสร้างท่าอากาศยานนานาชาติมัณฑะเลย์เป็นโครงการของรัฐบาลพม่า ในช่วง พ.ศ. 2530 เพื่อที่จะรองรับนักท่องเที่ยว และเป็นท่าอากาศยานหลักของประเทศควบคู่ไปกับท่าอากาศยานนานาชาติย่างกุ้ง และหวังว่าจะเป็นจุดเชื่อมต่อระหว่างพม่ากับเมืองท่องเที่ยวอื่นๆในภูมิภาค เช่น ปักกิ่ง, ฮานอย, กรุงเทพมหานคร เป็นต้น
การก่อสร้างเริ่มต้นในปี พ.ศ. 2539 และเปิดอย่างเป็นทางการเมื่อ กันยายน พ.ศ. 2543 โดยใช้งบประมาณไปกว่า 4,500 ล้านบาท ซึ่งมาจากการกู้ EXIM Bank ของประเทศไทย จากการเปลี่ยนแปลงทางการเมืองของพม่า ส่งผลให้ธุรกิจการบินในพม่าเติบโตขึ้นอย่างรวดเร็ว โดยเฉพาะเที่ยวบินจากกรุงเทพมหานครและจีน ซึ่งปีที่ผ่านมาได้เติบโตขึ้นถึง 20%
สิ่งอำนวยความสะดวก
รันเวย์มีความยาว 13,999 ฟุต หรือ 4,267 ม. ซึ่งยาวที่สุดในภูมิภาคเอเชียตะวันออกเฉียงใต้ เพียงพอสำหรับเครื่องบินโดยสารทุกประเภท และมีที่จอดรถถึง 700 คัน นอกจากนี้อาคารผู้โดยสารยังมีระบบปรับอากาศที่เหมาะสม, ระบบป้องกันอัคคีภัย และพลังงานสำรอง อีกทั้งสะพานเทียบเครื่องบิน 3 ใน 6 สามารถรองรับเครื่องบินขนาดใหญ่อย่าง โบอิง 747 ได้ในเวลาเดียวกัน
อ้างอิง
มัณฑะเลย์
Kozlovia
Kozlovia เป็นสกุลของพืชดอกที่อยู่ในวงศ์ Apiaceae.
ถิ่นกำเนิดของมันคือ อัฟกานิสถานถึงเอเชียกลางและปากีสถาน นอกจากนี้ยังพบในคีร์กิซสถาน Tadzhikistan เติร์กเมนิสถานและอุซเบกิสถาน
สปีชีส์ในสกุล ได้แก่:
อำเภอน้ำพอง
น้ำพอง ตั้งอยู่ในจังหวัดขอนแก่น อดีตเป็นอำเภอที่เคยมีอาณาเขตพื้นที่ขนาดใหญ่ในจังหวัด พื้นที่อำเภอน้ำพองครอบคลุมพื้นที่อำเภอกระนวน อำเภอเขาสวนกวาง อำเภออุบลรัตน์ อำเภอซำสูง จังหวัดขอนแก่น บางส่วนของอำเภอโนนสะอาด บางส่วนของอำเภอกุมภวาปี จังหวัดอุดรธานี ในปัจจุบัน ซึ่งแยกการปกครองออกเรื่อยมา และเป็นอำเภอที่มีทั้งถนนมิตรภาพและทางรถไฟสายตะวันออกเฉียงเหนือพาดผ่าน นอกจากนี้ยังเป็นที่ตั้งของโบราณสถานสำคัญอย่างพระธาตุขามแก่นและกู่ประภาชัย
ประวัติ
อำเภอน้ำพอง จังหวัดขอนแก่น เดิมเป็นหนึ่งใน 5 อำเภอ ของเมืองขอนแก่นในอดีต คืออำเภอเมืองขอนแก่น อำเภอน้ำพอง อำเภอชนบท อำเภอภูเวียง และอำเภอพล เป็นอำเภอที่สำคัญในด้านทิศเหนือของตัวจังหวัดขอนแก่น มีแม่น้ำพองไหลผ่าน ถือเป็นสายเลือดที่หล่อเลี้ยงชาวน้ำพองในการประกอบอาชีพด้านเกษตรกรรม ในอดีตมีการการคมนาคมที่ขนส่งสินค้าตามลำน้ำพอง บริเวณท่าหว้า หมู่ที่ 3 ตำบลน้ำพอง เมื่อวันที่ 10 กุมภาพันธ์ 2450 ทางราชการได้ตั้งอำเภอขึ้นโดยแรกเริ่มใช้ชื่อว่า "อำเภอท่าหว้า" มีหลวงผดุงแคว้นประจันทร์ เป็นนายอำเภอคนแรก ต่อมาได้เปลี่ยนชื่ออำเภอเป็น "อำเภอน้ำพอง" ตามสถานที่สำคัญคือแม่น้ำพอง ตั้งแต่ปี พ.ศ. 2452 เป็นต้นมา
ระหว่างปี พ.ศ. 2478 - 2482 สมัยหลวงศรีนครานุรักษ์เป็นนายอำเภอ ได้พิจารณาเห็นว่าที่ตั้งสถานที่ราชการคับแคบไม่มีทางที่จะขยายได้ ทั้งสถานที่ราชการและบ้านพักราชการชำรุดทรุดโทรม ประกอบกับมีที่ตั้งที่เหมาะสมแก่การบริหารราชการ ใกล้ๆ สถานีรถไฟหนองกุง (สถานีรถไฟน้ำพองในปัจจุบัน) เพื่อสะดวกในการติดต่อราชการกับจังหวัดและอำเภออื่นๆ ควรที่จะมีการย้ายที่ว่าการอำเภอ แต่กระทรวงมหาดไทยได้พิจารณาเห็นว่าทางรถไฟยังไม่เสร็จเรียบร้อย  จึงให้ระงับการย้ายที่ว่าการอำเภอไว้ก่อน ต่อมาปี พ.ศ. 2489 ร.ต.ท. มุข ประเสริฐวงษ์ ย้ายมาดำรงตำแหน่งนายอำเภอน้ำพอง ประชาชนส่วนใหญ่ต้องการให้ย้ายที่ว่าการอำเภอไปตั้งใกล้ๆ สถานีรถไฟดังกล่าว กระทรวงมหาดไทยจึงอนุมัติให้ย้ายที่ว่าการอำเภอไปตั้งใกล้กับสถานีรถไฟหนองกุง ตำบลวังชัย โดยมีราษฎรบริจาคที่ดินสำหรับใช้เป็นสถานที่ตั้งที่ว่าการอำเภอ
ที่ตั้งและอาณาเขต
อำเภอน้ำพองตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอน้ำพองแบ่งเขตการปกครองออกเป็น 12 ตำบล 168 หมู่บ้าน ได้แก่
การปกครองส่วนท้องถิ่น
ท้องที่อำเภอน้ำพองประกอบด้วยองค์กรปกครองส่วนท้องถิ่น 14 แห่ง ได้แก่
ย็อนดึงโฮ
ประเทศเกาหลีใต้จะมีการเฉลิมฉลองวันประสูติของพระพุทธเจ้าด้วยคติมหายาน ที่นับว่าวันวิสาขบูชาเป็นวันประสูติของพระพุทธเจ้า คือวัน 8 ค่ำ เดือน 4 และวันนี้ไม่ตรงกันกับการตรัสรู้และปรินิพพานอย่างคติเถรวาทของไทย ตามปฏิทินจันทรคติ เรียกว่า "บูโชนิมโอชินนัล" (부처님 오신 날, แปล "วันที่พระพุทธเจ้าเสด็จมา") เรียกอีกอย่างว่า "ซ็อกกาทันชินอิล" (석가탄신일, แปล "วันประสูติพระศากยมุนี") หรือ "โชพาอิล" (초파일, แปล "วันที่แปดแรก [ของปฏิทินจันทรคติ]") ช่วงเวลานี้จะมีการประดับประดาโคมไฟรูปดอกบัวตามศาสนสถาน บ้านเรือน และตามท้องถนนตลอดทั้งเดือน ในวันประสูติของพระพุทธเจ้า ทางวัดจะมีการจัดเตรียมอาหารและน้ำชาโดยไม่คิดค่าใช้จ่ายแก่ทุกคนที่เข้าร่วมกิจกรรมทั้งเช้าและกลางวัน อาหารได้แก่ พีบิมบับ และซันแช มีการประดับประดับโคมไฟรูปดอกบัวขนาดใหญ่ ถือเป็นประเพณีเก่าแก่มาตั้งแต่ยุครัฐชิลลา หรือเมื่อ 1,200 ปีก่อน ผู้คนจากเกาหลีทุกศาสนาร่วมเฉลิมฉลองในวันดังกล่าว เพราะเป็นวันหยุดนักขัตฤกษ์ดั้งเดิมของเกาหลี
ส่วนประเทศเกาหลีเหนือ วันประสูติของพระพุทธเจ้าถือเป็นวันหยุดราชการ เรียกว่า "โชพาอิล" จะหยุดราวสองสามวันก่อนงานประเพณี ถือเป็นธรรมเนียมที่มีมายาวนานก่อนการแยกดินแดนเหนือใต้ ปัจจุบันมีการจัดงานเฉลิมฉลองโดยพุทธศาสนิกชนภายในประเทศ
สุลต่านอาหมัด ทาจุดดิน
อาหมัด ทาจุดดิน อัคซุล ไครี วัดเดียน (22 สิงหาคม พ.ศ. 2456 - 4 มิถุนายน พ.ศ. 2493) ทรงเป็นสุลต่านแห่งบรูไน พระองค์ที่ 27 ครองราชย์ตั้งแต่วันที่ 11 กันยายน พ.ศ. 2467 จนกระทั่งสวรรคตในปี 2493 จากนั้นพระอนุชา ของพระองค์ โอมาร์ อาลี ไซฟุดดิน ก็ขึ้นสืบราชสมบัติต่อ
อัน ชางโฮ
อัน ชางโฮ (An Chang-ho; 안창호) เป็นนักชาตินิยมสายกลางของเกาหลี และเป็นนายกรัฐมนตรีในรัฐบาลรักษาการณ์ของเกาหลีเมื่อถูกญี่ปุ่นยึดครอง และเชื่อว่าเขาเป็นผู้แต่งเพลงชาติเกาหลีใต้
ประวัติ
ชางโฮเกิดเมื่อ พ.ศ. 2421 ใกล้กับกรุงเปียงยาง เขาเรียนในโรงเรียนมิชชันนารีที่โซลก่อนจะหันไปนับถือศาสนาคริสต์ เขาไปศึกษาต่อที่สหรัฐอเมริกาใน พ.ศ. 2445 และกลับมายังเกาหลีใน พ.ศ. 2450 ชางโฮได้พยายามรณรงค์ให้ประชาชนเกิดความรักชาติ จัดตั้งสมาคมประชาชนใหม่ (Sinminhoe) ตั้งโรงเรียนแตซองเพื่อสอนเยาวชนเกี่ยวกับชาตินิยมและวัฒนธรรมเกาหลี เมื่อญี่ปุ่นเข้ายึดครองเกาหลีใน พ.ศ. 2453 ญี่ปุ่นได้ควบคุมเกาหลีอย่างเข้มงวด และปราบปรามการเดินขบวนเรียกร้องเอกราชรวมทั้งสมาคมประชาชนใหม่ด้วย ชางโฮได้หลบหนีไปสหรัฐและตั้งสมาคมแห่งชาติซึ่งเป็นที่รวมขแงนักชาตินิยมเกาหลีที่นิยมตะวันตก
ในช่วงสงครามโลกครั้งที่ 1 นักชาตินิยมเกาหลีได้ขอความช่วยเหลือจากตะวันตกเพื่อต่อต้านญี่ปุ่น การต่อต้านเริ่มขึ้นเมื่อ 8 กุมภาพันธ์ พ.ศ. 2461 โดยนักศึกษาเกาหลีในญี่ปุ่นชุมนุมกันที่กรุงโตเกียวเพื่อเรียกร้องเอกราช และจัดการเดินขบวนเพื่อเรียกร้องเอกราชทั้งในและนอกประเทศเมื่อวันที่ 1 มีนาคม ญี่ปุ่นได้ปราบปรามผู้ชุมนุมประท้วงอย่างรุนแรง
ในเดือนเมษายน พ.ศ. 2462 รี ซิงมันและอัน ชางโฮซึ่งเป็นผู้นำสำคัญในการต่อต้านญี่ปุ่นได้ประชุมกันที่เซี่ยงไฮ้ ประเทศจีนและจัดตั้งรัฐบาลเกาหลีชั่วคราวขึ้น โดยอัน ชางโฮได้เป็นรักษาการณ์นายกรัฐมนตรี แต่การจัดตั้งรัฐบาลช่วคราวนี้ไม่ได้ผลนัก เกิดความขัดแย้งภายในจนต้องสลายตัวไป อัน ชางโฮที่ต้องการปลดปล่อยชาติแบบค่อยเป็นค่อยไปได้ไปจัดตั้งสมาคมคุงมินโฮที่สหรัฐเมื่อพ.ศ. 2468 ต่อมา ใน พ.ศ. 2471 ชางโฮร่วมมือกับคิม กุจัดตั้งพรรคเอกราชเกาหลี เขาถูกญี่ปุ่นจับได้เมื่อ พ.ศ. 2475 ระหว่างลอบเข้าไปวางระเบิดการเดินขบวนฉลองชัยชนะของญี่ปุ่นที่เซี่ยงไฮ้ จึงถูกตัดสินจำคุกจนเสียชีวิตในคุกเมื่อ พ.ศ. 2481 รวมอายุได้ 59 ปี
การนิยามหน่วยฐานเอสไอใหม่ พ.ศ. 2562
h
) ประจุไฟฟ้ามูลฐาน (
e
) ค่าคงตัวบ็อลทซ์มัน (